钦定古今图书集成/方舆汇编/职方典/第1216卷 > 《庆清朝》〈潭州元日立春〉前人
## 钦定古今图书集成/方舆汇编/职方典/第1216卷 > 《庆清朝》〈潭州元日立春〉前人

“枫浦云开，橘洲波静，重城细引东风。瑶阶积素，暗香
吹上帘栊。共喜春回紫陌，正元日、夙霭都空。椒花颂，
看满斟𨤍醁，兽炭初红。遥望五云帝阙，总千门万
户，车骑从容。浮湘旅食，回首长乐疏钟。雁影衡阳偏
断，乡书犹賸旧时封。西邻近，两行箫鼓，鸡唱高舂。